Det jobbes på begge sider av Atlanteren med å identifisere den maskerte IS-krigeren i videoen, som snakker med det som tilsynelatende er en britisk aksent.
Dette har sendt saken til toppen av den politiske agendaen i Storbritannia, og utenriksminister Philip Hammond understreker at regjeringen i lang tid har visst at det befinner seg et «betydelig» antall briter i Syria. Statsminister David Cameron avbrøt i går sommerferien for å holde et krisemøte om situasjonen.
Barack Obama ble informert om videoen om bord i sitt privatfly, Air Force One, på vei tilbake til sommerferie på Martha's Vineyard, Massachusetts. Her vil han holde situasjonen under nøye oppsyn, forsikrer Det hvite hus.